# ไพ่ทาโรต์

ไพ่ทาโรต์
**ไพ่ทาโรต์** หรือ **แทโรต์** (ฝรั่งเศส: *tarot*, /ta.ʁo/) เป็นไพ่ชนิดหนึ่ง เป็นที่รู้จักตั้งแต่ พุทธศตวรรษที่ 20 แต่ลักษณะไพ่ไม่เหมือนในปัจจุบัน กระทั่งพุทธศตวรรษที่ 23 ในทวีปยุโรปนั้นไพ่ทาโรต์แพร่หลายในรูปแบบของเกมการละเล่น เช่น tarocchini และ tarot แต่ในพื้นที่ซึ่งอยู่ภายใต้อิทธิพลของภาษาอังกฤษนั้นเป็นที่รู้จักในฐานะเครื่องมือในการทำนายโชคชะตามากกว่า ไพ่ทาโรต์แบบที่รู้จักกันแพร่หลายที่สุดคือ Rider-Waite Smith ซึ่งวาดโดย พาเมลา โคลแมน สมิธ (Pamela Colman Smith) ตามการออกแบบของ อาเธอร์ เอ็ดเวิร์ด เวท (Arthur Edward Waite) และเผยแพร่โดยบริษัทไรเดอร์ (Rider Company) ในเดือนธันวาคม พ.ศ. 2452 แต่ก็มีไพ่ทาโรต์รูปแบบอื่นๆซึ่งมีชื่อเสียงอยู่ด้วยเช่นกัน เช่น ธอธทาโรต์ (Thoth tarot) ซึ่งวาดโดย ฟรีดา แฮริส (Frieda Harris) และออกแบบโดย อเลสเตอร์ โครวลีย์ (Aleister Crowley)

ไพ่จะมีลักษณะคล้ายกับไพ่ป๊อกที่ใช้เล่นกันตามปัจจุบัน แต่แยกออกเป็น 2 ชนิด คือ สำรับใหญ่ (Major Arcana) ซึ่งประกอบด้วยไพ่ 22 ใบ และสำรับเล็ก (Minor Arcana) 56 ใบ ไพ่แต่ละใบมีสัญลักษณ์ประจำ การอ่านไพ่ขึ้นอยู่หลายปัจจัย อย่างแรก ดูจากความหมายของสัญลักษณ์ของตัวไพ่ และอีกประการหนึ่งคือ อ่านรวมกับไพ่ใบอื่นโดยดูจากตำแหน่งของไพ่ ไพ่ทาโรต์มีหลายแบบและได้รับความนิยม เนื่องจากความไม่ยุ่งยากในการอ่านไพ่ที่มีสัญลักษณ์บอกความหมายอยู่แล้ว

ในประเทศไทยส่วนใหญ่คุ้นเคยที่จะเรียก "ไพ่ทาโรต์" ว่า "ไพ่ยิปซี" โดยอิงตามความเชื่อที่ว่าชาวยิปซีเป็นผู้เผยแพร่ศาสตร์ประเภทนี้ ทว่าไพ่ทั้งสองกลุ่มจัดเป็นไพ่คนละประเภทกัน

## ลักษณะของไพ่

ไพ่ทาโร่ต์ Raider-Waite ซึ่งเป็นรูปแบบที่แพร่หลายที่สุด แบ่งออกเป็น ชุดใหญ่ หรือ เมเจอร์อาคาน่า 22 ใบ และ ชุดย่อย หรือ ไมเนอร์อาคาน่า 56 ใบ อย่างไรก็ตาม ไพ่ทารอทบางชุดอาจมีจำนวนและรูปแบบของไพ่ที่แตกต่างออกไป บางครั้งศิลปินจะวาดเพียงไพ่เมเจอร์อาคาร์นาเท่านั้น

ผู้ทำนายไพ่ทาโรต์ที่มีชื่อเสียงได้แก่ มารี อาน อาเดอเลด เลอนอร์มองด์ (Marie-Anne Adelaide Lenormand) เกิดในฝรั่งเศส ปี พ.ศ. 2315 เธอมีความสามารถพิเศษหลายประการในการทำนายได้อย่างแม่นยำ ความสามารถในการทำนายไพ่ของเธอ ทำให้เธอได้เป็นที่ปรึกษาของจักรพรรดินีโฌเซฟีน (Josephine) เธอทำนายเหตุการณ์สำคัญๆหลายเหตุการณ์ได้อย่างแม่นยำและตรง เธอร่ำรวยและเป็นคนที่ชอบช่วยเหลือผู้อื่น เธอเสียชีวิตในปี พ.ศ. 2386 เร็วกว่าที่เธอทำนายไว้ เธอทำนายไว้ว่าการตายของเธอเกี่ยวพันกับการมาของนกจำพวกกา แต่เธอตายด้วยโรคหัวใจวายหลังจากเห็นนกพิราบบินเข้ามาในห้อง เนื่องจากสายตาไม่ดีจึงเข้าใจผิดคิดว่าเป็นนกกา

## อาร์คานา

คำว่า "อาร์คานา" (ฝรั่งเศส: *arcanes*) มีความหมายว่า "ความลับ" หรือ "ปริศนา" โดยเริ่มใช้โดยนักเล่นเวทมนตร์ชาวฝรั่งเศส Paul Christian ในปี ค.ศ. 1863 นักเวทชาวเยอรมัน Gregor Möbes ได้ให้นิยามว่า:

*"Arcanum คือปริศนาที่จำเป็นสำหรับการเรียนรู้กลุ่มข้อเท็จจริง กฎหมาย หรือหลักการต่างๆ; ปริศนาที่ไม่สามารถถูกละเลยได้เมื่อมีความจำเป็นในการเรียนรู้; ปริศนาที่สามารถถูกรับรู้ได้โดยใจที่กระหายรู้ในด้านนี้ ในความหมายกว้าง คำนี้รวมถึงทุกตำแหน่งทางวิทยาศาสตร์ที่กำหนดขอบเขตของกิจกรรมปฏิบัติบางอย่าง*

### อาร์คานาใหญ่ (Major Arcana)

มีจำนวน 22 ใบ แต่ละใบมีภาพเฉพาะ เรียงตามลำดับหมายเลข 0-21 ดังนี้ค่ะ

0: The Fool – เดอะ ฟูล (คนเขลา / ผู้เริ่มต้น)

1: The Magician – เดอะ เมจิกเชียน (ผู้วิเศษ / พ่อมด)

2: The High Priestess – เดอะ ไฮ พรีสเทส (นักบวชหญิง)

3: The Empress – เดอะ เอ็มเพรส (จักรพรรดินี)

4: The Emperor – เดอะ เอ็มเพอเรอร์ (จักรพรรดิ)

5: The Hierophant – เดอะ ไฮเออโรแฟนท์ (สังฆราช)

6: The Lovers – เดอะ เลิฟเวอร์ส (คู่รัก)

7: The Chariot – เดอะ แชริออท (อัศวินรถศึก)

8: Strength – สเตร็งธ์ (ความแข็งแกร่ง)

9: The Hermit – เดอะ เฮอร์มิท (ฤๅษี)

10: Wheel of Fortune – วีล ออฟ ฟอร์จูน (กงล้อแห่งโชคชะตา)

11: Justice – จัสติซ (ความยุติธรรม)

12: The Hanged Man – เดอะ แฮงก์ แมน (คนห้อยหัว)

13: Death – เดธ (ความตาย)

14: Temperance – เทมเพอแรนซ์ (การปรับตัว / การรักษาสมดุล)

15: The Devil – เดอะ เดวิล (พญามาร / ปีศาจ)

16: The Tower – เดอะ ทาวเวอร์ (หอคอย)

17: The Star – เดอะ สตาร์ (ดวงดาว)

18: The Moon – เดอะ มูน (ดวงจันทร์)

19: The Sun – เดอะ ซัน (ดวงอาทิตย์)

20: Judgement – จัดจ์เมนท์ (การพิพากษา)

21: The World – เดอะ เวิลด์ (โลก)

ไพ่แต่ละใบสื่อถึงเหตุการณ์หรือบทเรียนที่ลึกซึ้งในชีวิต

มีความเชื่อว่าไพ่เหล่านี้สามารถสะท้อนเส้นทางชีวิตหรือพัฒนาการทางจิตวิญญาณของบุคคลได้

### อาร์คานาน้อย

มี 56 ใบ แบ่งเป็น 4 ชุด: คทา ดาบ ถ้วย และเหรียญ (หรือเพนทาเคิล) แต่ละชุดมีไพ่ตัวเลข (Ace ถึง 10) และไพ่บุคคล (เพจ อัศวิน ราชินี ราชา) ซึ่งสื่อถึงสถานการณ์ในชีวิตประจำวัน

## การใช้ในด้านพยากรณ์

ไพ่ทาโรต์ถูกใช้ในการทำนายอนาคต วิเคราะห์สถานการณ์ และพัฒนาตนเอง นักพยากรณ์ใช้การตีความสัญลักษณ์ และการวางไพ่แบบต่าง ๆ เพื่อให้คำแนะนำ

## อ้างอิง

## แหล่งข้อมูลอื่น

* Mantegna Tarot and Psychology - (ในภาษาอังกฤษ)
* Tarot Museum เก็บถาวร 2006-01-28 ที่ เวย์แบ็กแมชชีน - (ในภาษาอังกฤษ)
* The Pictorial Key to the Tarot ของ อาเธอร์ เอ็ดเวิร์ด ไวท ที่วิกิซอร์ซ (ในภาษาอังกฤษ)